Csütörtöki programajánló: indul a Hungarikum fesztivál! : Szeged Ma – tények és vélemények
Hetven kiállító – többek között citerakészítő, fazekas, bőrdíszműves és fafaragó is – bemutatkozik a Széchenyi téren a tizedik, jubileumi Hungarikum Fesztiválon. Továbbá az este igen nyitott lesz a szegediek számára. Rengeteg szórakozás várja azt, aki kimozdulásra vágyik.
10:00 órától megtekinthető a Wagner udvarban Popovics Lőrinc önálló kiállítása. A Szegedért Alapítvány Gregor-díjas szobrászművész.
17.15-kor a Hungarikum Fesztivált Szabó Sándor országgyűlési képviselő nyitja meg a Széchenyi téren.
18:30-kor szintén a fesztivál keretein belül a Tápéi Hagyományőrző Egyesület műsorát láthatják az érdeklődők.
19:00 órától immáron 20. alkalommal rendezik meg a Vedres Sörkertet. Az új rendezésű sörkert a korábbi évektől eltérően, merőben megújulva várja régi és új vendégeit. A legjobb magyar, német, cseh kézműves sörökkel készülnek.
20:00 órától pedig szintén a Széchenyi téren, Retro magyar est lesz Dj P.e.t-tel.
20:00 órától a Hungi Vigadóban OtiVoice&BAss koncert lesz. A pesti zenekar már a 3. alkalommal szórakoztatja a Hungi teraszának közönségét. Egy csodálatos hang és egy basszusgitár. Belépés ingyenes, asztalfoglalás ajánlott.
20:00 órától a Grand Café Várkert is várja a szórakozni vágyókat. Ezen a forró nyáron a Neonhullám végre Szegedet is eléri! A 80-as évek VHS-korszakának hangulatát idéző estén felvonul a hazai synthwave stílus 3 országosan is meghatározó alakja. Ha még mindig éled a korszak akciófilmjeinek hangulatát, kapd fel a Kung Fury-s bőrmellényed és irány a Várkert!
22:00 órától pedig újra indul a vadászidény, Hódítások éjszakája a Tisza DOKK-on!
Koncertek, jóga bemutató és mobil planetárium mellett hazánk számtalan sajátosságát megtalálhatják a szegediek a Széchenyi téren a hétvégén.
“A Hungarikum Fesztivál – Minőségi Magyar Termékek Kiállítása és Vására nem csak egy összművészeti fesztivál, annál sokkal több, sokkal kézelfoghatóbb, emberközelibb. Népszerűsége leginkább abban rejlik, hogy olyan – a szervezők által gondosan megválogatott – minőségi termékeket mutat be és kínál a közönségnek, amelyek ténylegesen a magyarsághoz, a magyar kultúrához szorosan kapcsolódnak. Így a kézművesek művészi alkotásaitól az őstermelők által házilag előállított gasztronómiai termékeken át az ősi magyar borvidékeken termesztett varázslatos nedűkig. Ez egy olyan rendezvény, ahol mindenki jól érzi magát, akár kicsi, akár nagy” – közölték a szervezők.
Időntúli üzenetek –címmel nyílt meg Dr. Gyeviki János fotókiállítása a Somogyi-könyvtárban. 1949. augusztus 23-án született Szegeden. A Miskolci Nehézipari Műszaki Egyetemen 1972-ben szerzett gépészmérnöki -, majd 1978-ban a Budapesti Műszaki Egyetemen villamosmérnöki diplomát. A Szegedi Tudományegyetem Mérnöki Karának egyetemi docenseként ment nyugdíjba. 1970 óta fotografál. 1977 óta tagja a Szegedi Fotóklubnak, 2015 óta a SZAB Fotóművészeti Munkabizottságnak. „Immár 47 éve keresem a pillanatot, – bízom benne, hogy sokak örömére -, amikor a fény képet varázsol. Ezeken a fotóimon nem szerepel ember, de egy meggörbült rozsdás szög, egy megcsavart drót, egy öreg kerítésoszlop hordozza elődeink kéznyomát és üzenetét.” A kiállítás megtekinthető szeptember 6-ig a könyvtár nyitvatartási idejében.
local_offer Csongrád Megyei Kormányhivatal DÉMÁSZ galéria fotókiállítás Grand Café Várkert Hungarikum Fesztivál Kass Galéria kiállítás Móra Ferenc Múzeum Neumann János Számítógép-tudományi Társaság Programok Reök-palota Somogyi-könyvtár Széchenyi tér Szeged SZTE Klebelsberg-könyvtár
2017. augusztus 11., péntek, 08:02
naon gáz volt,senki sem táncolt,csak dj set
2017. augusztus 10., csütörtök, 08:50
Syntwave és a kungfury mennyire hungarikum?